Bathoro Darmo. Santanu kuwi putrane Prabu Pratipo, Rojo Negoro Ngastino soko prameswari Dewi Sumondo. Naliko dewoso dadi Rojo ing Negoro Ngastino. Prabu Santanu kawin karo Dewi Gonggo/Jahnawi. Sakwise nglairake Dewobroto, Dewi Gonggo mokso mbalik neng kayangan. Kepekso Prabu Santanu nggolek Ibu sing sanggup nyusoni Dewobroto. Jenenge wae anake Dewi soko kayangan, mulo digolekake Ibu suson sing sak ora-orane Ibu sing trapsilo, udokoro koyo bojone Resi. Ibu sing nuwuhi syarat lan sanggup nyusoni Dewobroto ketemu neng negoro Wiroto jenenge Dewi Durgandini/Setyowati, bojone Resi Polosoro. Akhire Dewi Durgandini nyusoni Dewobroto ing Ngastinopuro. Saben-saben Dewi Durgandini nyusoni Dewobroto ing kraton Ngastino, Prabu Santanu mesthi mambu gandane Dewi Durgandini sing arum banget. Nuli soko mambu gondo wangine Dewi Durgandini, Prabu Santanu nganti nandhang wuyung marang Dewi Durgandini, Prabu nglamar Dewi Durgandini supoyo gelem dadi prameswarine. Polosoro dewe ngrelakake Dewi Durgandini dadi bojone Prabu Santanu. Dewi Durgandini nyanggupi dikawin dening Prabu Santanu syarate mengko anake sing didadekake peneruse kraton Ngastino dudu Dewobroto. Prabu Santanu nyanggupi syarat kuwi. Karo Dewi Durgandini, Prabu Santanu duwe anak loro: Citrogodo karo Wicitrawiryo. Sakwise ngawinake anake karo Dewi Ambiko lan Dewi Ambiki, Prabu Santanu menehake Kraton marang anake. Ora dinyono anake karon mati enom, tanpo nurunake putro. Prabu Santanu dewe akhire mokso neng kayangan. Amargo kraton kosong sakwise ditinggal mati anake Citrogodo, Wicitrawiryo lan bojone Keng Prabu Santanu, anake Dewi Durgandini sing liyo bopo yokuwi anake soko Resi Polosoro didadekake Rojo neng Ngastino, yokuwi Abiyoso. Opodene rondone Citrogodo karo Wicitrawiryo, yokuwi Dewi Ambiko (rondone Citrogodo) lan Dewi Ambiki (rondone Wicitrowiryo), akhire dikawinake kabeh karo Abiyoso. Soko Dewi Ambiko, Abiyoso oleh putro jenenge Drestorosto lan soko Dewi Ambiki oleh putro jenenge Pandu. Sakwise ndadekake Pandu (soko prameswari sing kaping loro) dadi Rojo neng Ngastinopuro, Abiyoso mbalik topobroto neng Retawu. Pandu duwe bojo loro sing sepisan Dewi Kunti, nglairake anak telu: Puntodewo, Bimo/Werkudoro lan Arjuno. Bojo sing kaping loro, Dewi Madrim, nglairake anak kembar Nakulo lan Sadewo. Kabeh anake mau sing kocap diarani Pandowo. Pandu akeh jasane marang Dewoto lan Suroloyo, mulo kuwi deweke oleh anugrah pusoko Hudrodali, lengo Tolo lan gelar Dewonoto. Pandu mati enom ugo, mulo kuwi kanthi disekseni Resi Abiyoso sing diparingi umur dowo, negoro Ngastino diwenehno sawentoro menyang Drestorosto, sing tunonetro, mowo syarat arep dibalekake menyang anak-anake Pandu menowo wis dewoso (nanging Drestorosto cidro marang janjine, malah ndadekake anake mbarep, Duryudono, dadi Rojo neng negoro Ngastino). Drestorosto kawin karo Dewi Gandari lan nglairake anak satus, 99 lanang lan siji wadon sing dijenengake Sato Kurowo. Drestorosto ugo dititipi Pandu Lengo Tolo, supoyo diwenehake anake naliko wis dewoso. Naliko Pandowo lan Kurowo wis podho gedhe, soko pangujuk-ujuke Sengkuni, Drestorosto dikongkon Sengkuni menehake pusoko lengo tolo marang Kurowo, anake dewe. Drestorostro sing sipat asline Wicaksono nanging ringkih atine, gojag-gajeg, akhire milih nguncalno lengo